Suvestinė redakcija nuo 2016-05-31

Įsakymas paskelbtas: TAR 2014-08-01, i. k. 2014-10743

LIETUVOS RESPUBLIKOS APLINKOS MINISTRAS

ĮSAKYMAS

DĖL VALSTYBINių PAŽEISTŲ ŽEMIŲ 2014 – 2020 M. TVARKYMO PLANO PATVIRTINIMO

2014 m. liepos 2 d. Nr. D1-578

Vilnius

Atsižvelgdamas į Valstybinės aplinkos apsaugos strategijos, patvirtintos Lietuvos Respublikos Seimo 1996 m. rugsėjo 25 d. nutarimu Nr. I-1550 „Dėl valstybinės aplinkos apsaugos strategijos patvirtinimo“, 2.2.4 papunktį ir vadovaudamasis Lietuvos Respublikos aplinkos apsaugos įstatymo 321 straipsnio 4 dalimi:

1. Tvirtinu Valstybinių pažeistų žemių 2014 – 2020 m. tvarkymo planą (pridedama).

2. Rekomenduoju savivaldybių administracijoms organizuoti valstybinių pažeistų žemių tvarkymą.

3. Nustatau, kad 1 punkte nurodytą planą įgyvendinančios institucijos po kiekvienų kalendorinių metų iki kitų metų kovo 1 d. teikia Aplinkos ministerijai plano įgyvendinimo priemonių ataskaitas.

Susisiekimo ministras,

laikinai einantis aplinkos ministro pareigas	Rimantas Sinkevičius

Patvirtinta

Lietuvos Respublikos aplinkos ministro 2014 m. liepos 2 d. įsakymu Nr. D1-578

VALSTYBINIŲ PAŽEISTŲ ŽEMIŲ 2014 – 2020 M. TVARKYMO PLANAS

I. SKYRIUS

BENDROSIOS NUOSTATOS

Pakeistas skyriaus pavadinimas:

Nr. D1-391, 2016-05-26, paskelbta TAR 2016-05-30, i. k. 2016-14321

1. Valstybinių pažeistų žemių 2014 – 2020 m. tvarkymo plano (toliau – Planas) tikslas – siekiant pagerinti ar visiškai atstatyti kraštovaizdžio būklę, nustatyti bet kokiais kasybos darbais pažeistas privatiems asmenims neišnuomotos valstybinės žemės vietas (toliau – pažeistos žemės) ir jų būklę; sukaupti ir susisteminti informaciją apie pažeistas žemes Lietuvoje; remiantis surinktais duomenimis, nustatyti pirmiausiai tvarkytinas pažeistas žemes; parengti sprendinius pažeistų žemių tvarkymui ir jas sutvarkyti (rekultivuoti).

2. Valstybinė pažeista žemė – privatiems asmenims neišnuomotoje valstybinėje žemėje esanti pažeista žemė.

3. Kitos Plane vartojamos sąvokos apibrėžtos Lietuvos Respublikos žemės gelmių įstatyme ir kituose teisės aktuose, reglamentuojančiuose žemės gelmių ir jų išteklių naudojimą.

II. SKYRIUS

ESAMOS BŪKLĖS ANALIZĖ

Pakeistas skyriaus pavadinimas:

Nr. D1-391, 2016-05-26, paskelbta TAR 2016-05-30, i. k. 2016-14321

4. 2012 m. parengtos Lietuvos Respublikos Valstybės kontrolės valstybinio audito ataskaitos „Neišnaudojamos galimybės sumažinti karjerais pažeistus žemės plotus“ (toliau – Valstybinis auditas) išvadose pažymėta, jog šiuo metu nėra tikslios informacijos, kiek šalyje yra pažeistų žemių ir kokį plotą jos užima, nes paskutinį kartą tokių žemės plotų inventorizacija šalyje atlikta 1998 m. Inventorizacijos duomenimis, tuo metu pažeistų žemių plotas sudarė apie 26 850 ha šalies teritorijos.

5. Per daugiau nei 15 metų (iki dabar) dėl nuosavybės teisių kaitos, nelegalių karjerų įrengimo ir natūralių procesų nulemto savaiminio kraštovaizdžio būklės atsistatymo pažeistų žemių plotai ir jų išsidėstymas šalies teritorijoje iš esmės pasikeitė. Valstybinio audito išvadose pažymima, kad 1998 metais atliktos pažeistų žemių inventorizacijos duomenys yra netikslūs, nes nuo to laiko informacija neatnaujinama. Neturint tokios informacijos, neįmanoma mažinti pažeistų žemių ploto.

6. Nėra išsamios apibendrintos informacijos apie pažeistų žemių dydį ir jų išsidėstymą šalies teritorijoje.

7. Atsakingos institucijos, neturėdamos tikslios informacijos, negali priimti sprendimų ir imtis konkrečių veiksmų, siekiant sumažinti pažeistų žemių plotą.

III. SKYRIUS

PLANO UŽDAVINIAI

Pakeistas skyriaus pavadinimas:

Nr. D1-391, 2016-05-26, paskelbta TAR 2016-05-30, i. k. 2016-14321

8. Sukaupti ir susisteminti informaciją apie pažeistas žemes.

Punkto pakeitimai:

Nr. D1-391, 2016-05-26, paskelbta TAR 2016-05-30, i. k. 2016-14321

9. Neteko galios nuo 2016-05-31

Punkto naikinimas:

Nr. D1-391, 2016-05-26, paskelbta TAR 2016-05-30, i. k. 2016-14321

10. Sudaryti valstybinių pažeistų žemių sąrašus.

Punkto pakeitimai:

Nr. D1-391, 2016-05-26, paskelbta TAR 2016-05-30, i. k. 2016-14321

11. Sutvarkyti pirmiausiai tvarkytinas pažeistas žemes.

Punkto pakeitimai:

Nr. D1-391, 2016-05-26, paskelbta TAR 2016-05-30, i. k. 2016-14321

IV. SKYRIUS

PLANO UŽDAVINIŲ ĮGYVENDINIMO PRIEMONĖS IR LAUKIAMI REZULTATAI

Pakeistas skyriaus pavadinimas:

Nr. D1-391, 2016-05-26, paskelbta TAR 2016-05-30, i. k. 2016-14321

12. Plano uždavinių įgyvendinimo priemonės išdėstytos Plano priede:

12.1. įgyvendinant 1 uždavinį, sukaupiama informacija apie pažeistų žemių vietą, plotą, būklę, žemės nuosavybės teises;

12.2. įgyvendinant 2 uždavinį, parengiamas valstybinių pažeistų žemių sąrašas, kuriuo vadovaujantis savivaldybės atrinks pirmiausiai tvarkytinas pažeistas žemes;

12.3. įgyvendinant 3 uždavinį, pirmiausiai tvarkytinoms pažeistoms žemėms parengti pažeistų žemių tvarkymo projektai. Projektai rengiami vadovaujantis Lietuvos Respublikos aplinkos apsaugos ministerijos 1996 m. lapkričio 15 d. įsakymu Nr. 166 „Dėl Pažeistų žemių, iškasus naudingąsias iškasenas, rekultivavimo metodikos patvirtinimo“ (toliau – Pažeistų žemių rekultivavimo metodika).

Punkto pakeitimai:

Nr. D1-391, 2016-05-26, paskelbta TAR 2016-05-30, i. k. 2016-14321

13. Įgyvendinus priede numatytas priemones, bus pasiekti rezultatai:

13.1. surinkti ir susisteminti duomenys apie pažeistų žemių vietą, plotą, būklę, jose išgautų žemės gelmių išteklių kiekį;

13.2. patvirtintas valstybinių pažeistų žemių sąrašas;

Punkto pakeitimai:

Nr. D1-391, 2016-05-26, paskelbta TAR 2016-05-30, i. k. 2016-14321

13.3. sutvarkytos pirmiausiai tvarkytinos pažeistos žemės.

V. SKYRIUS

PLANO ĮGYVENDINIMO VERTINIMO KRITERIJAI

Pakeistas skyriaus pavadinimas:

Nr. D1-391, 2016-05-26, paskelbta TAR 2016-05-30, i. k. 2016-14321

14. Plano įgyvendinimą vertins Aplinkos ministerijos Žemės gelmių skyrius pagal šiuos kriterijus:

14.1. inventorizuotų pažeistų žemių kiekybinė išraiška (vienetais, hektarais pagal apskritis);

14.2. atrinktų pirmiausiai tvarkytinų pažeistų žemių tvarkymo projektų parengimas (vienetais);

14.3. pirmiausiai tvarkytinų pažeistų žemių tvarkymo projektų įgyvendinimas (vienetais, hektarais).

Punkto pakeitimai:

Nr. D1-391, 2016-05-26, paskelbta TAR 2016-05-30, i. k. 2016-14321

VI. SKYRIUS

PLANO ĮGYVENDINIMO PRIEMONIŲ FINANSAVIMAS

Pakeistas skyriaus pavadinimas:

Nr. D1-391, 2016-05-26, paskelbta TAR 2016-05-30, i. k. 2016-14321

15. Plano įgyvendinimo priemonės bus finansuojamos iš Lietuvos Respublikos biudžeto asignavimų, skirtų Planą įgyvendinančioms institucijoms, nacionalinių fondų ar programų, taip pat Europos Sąjungos struktūrinių fondų lėšomis.

16. Preliminarus lėšų poreikis Plano įgyvendinimui pateiktas priede.

___________________

Valstybinių pažeistų žemių 2014–2020 m.

tvarkymo plano priedas

VALSTYBINIŲ PAŽEISTŲ ŽEMIŲ 2014-2020 m. PLANo įgyvendinimo priemonės

Plano uždaviniai	Priemonės pavadinimas	Įgyvendinimo terminas	Vykdytojai	Preliminarus lėšų poreikis, tūkst. eurų	Finansavimo šaltinis
1. Sukaupti ir susisteminti informaciją apie pažeistas žemes	1.1. duomenų apie valstybinės žemės plotų pasiskirstymą apskrityse ir savivaldybėse surinkimas	2014–2015 m.	Lietuvos geologijos tarnyba prie Aplinkos ministerijos	467,00	Europos Sąjungos struktūrinių fondų lėšos

1.2. pažeistų žemių atrinkimas pagal apskritis

1.3. duomenų susiejimas su LKS-94 koordinačių sistema ir žemės nuosavybės teisių patikrinimas

1.4. tikslus pažeistos teritorijos ploto nustatymas

1.5. 3D iškastų ertmių modelių parengimas, iškastų žemės gelmių išteklių identifikavimas ir jų tūrio apskaičiavimas

2. Sudaryti valstybinių pažeistų žemių sąrašą	valstybinių pažeistų žemių sąrašo parengimas ir patvirtinimas	2016 m.	Aplinkos ministerija	_
3. Sutvarkyti pirmiausiai tvarkytinas pažeistas žemes	3.1. pažeistų žemių tvarkymo projektų parengimas vadovaujantis Pažeistų žemių rekultivavimo metodika	2016–2020 m.	Savivaldybės	3620,00	Europos Sąjungos struktūrinių fondų lėšos; Lietuvos Respublikos biudžeto asignavimai, skirti Planą įgyvendinančioms institucijoms; nacionaliniai fondai ar programos

3.2. pažeistų žemių tvarkymo projektų įgyvendinimas

______________________

Priedo pakeitimai:

Nr. D1-391, 2016-05-26, paskelbta TAR 2016-05-30, i. k. 2016-14321

Pakeitimai:

1.

Lietuvos Respublikos aplinkos ministerija, Įsakymas

Nr. D1-391, 2016-05-26, paskelbta TAR 2016-05-30, i. k. 2016-14321

Dėl Lietuvos Respublikos aplinkos ministro 2014 m. liepos 2 d. įsakymo Nr. D1-578 „Dėl Valstybinių pažeistų žemių 2014–2020 m. tvarkymo plano patvirtinimo“ pakeitimo